CELEX: 32012D0709
Language: lt
Date: 1352764800000
Title: 2012/709/Euratomas: 2012 m. lapkričio 13 d. Tarybos sprendimas dėl 2012–2015 m. papildomos didelio srauto reaktoriaus mokslinių tyrimų programos, kurią Europos atominės energijos bendrijos vardu įgyvendins Jungtinis tyrimų centras, patvirtinimo

20.11.2012   
            
            
               LT
            
            
               Europos Sąjungos oficialusis leidinys
            
            
               L 321/59
            
         TARYBOS SPRENDIMAS
   2012 m. lapkričio 13 d.
   dėl 2012–2015 m. papildomos didelio srauto reaktoriaus mokslinių tyrimų programos, kurią Europos atominės energijos bendrijos vardu įgyvendins Jungtinis tyrimų centras, patvirtinimo
   (2012/709/Euratomas)
   EUROPOS SĄJUNGOS TARYBA,
   atsižvelgdama į Europos atominės energijos bendrijos steigimo sutartį, ypač į jos 7 straipsnį,
   atsižvelgdama į Europos Komisijos pasiūlymą,
   pasikonsultavusi su Mokslo ir technikos komitetu (1),
   kadangi:
   
               (1)
            
            
               Europos mokslinių tyrimų erdvėje Peteno didelio srauto reaktorius (toliau – HFR) buvo ir kol kas tebėra svarbi Bendrijos medžiagotyros ir bandymų, branduolinės medicinos ir reaktorių saugos mokslinių tyrimų branduolinės energijos srityje plėtojimo priemonė;
            
         
               (2)
            
            
               HFR veikimas buvo finansuojamas pagal keletą papildomų mokslinių tyrimų programų; paskutinės programos priimtos 2009 m. gegužės 25 d. Tarybos sprendimu 2009/410/Euratomas dėl papildomos mokslinių tyrimų programos, kurią Europos atominės energijos bendrijos vardu įgyvendins Jungtinis tyrimų centras, patvirtinimo (2), galiojimas baigėsi 2011 m. gruodžio 31 d. Siekiant užtikrinti papildomų mokslinių tyrimų programų tęstinumą ir sklandų 2012–2015 m. papildomos HFR mokslinių tyrimų programos veikimą, šis sprendimas turėtų būti taikomas nuo 2012 m. sausio 1 d.;
            
         
               (3)
            
            
               kadangi HFR tebėra nepakeičiama Bendrijos mokslinių tyrimų infrastruktūra tokiose srityse, kaip branduolinių reaktorių saugos gerinimas, sveikatos apsauga (įskaitant medicininių izotopų kūrimą siekiant spręsti medicinos mokslinių tyrimų klausimus), branduolių sintezės moksliniai tyrimai, fundamentalieji moksliniai tyrimai, mokymai ir atliekų tvarkymas (įskaitant galimybę ištirti Europai svarbių reaktorių sistemų branduolinio kuro saugą), reikėtų toliau jį eksploatuoti pagal šią papildomą mokslinių tyrimų programą iki 2015 m. pabaigos;
            
         
               (4)
            
            
               atsižvelgiant į tai, kad Nyderlandai, Prancūzija ir Belgija yra ypač suinteresuotos, kad HFR veikimas nenutrūktų, šios valstybės, kaip jos yra pačios nurodžiusios, turėtų finansuoti minėtą programą, asignuotųjų pajamų forma daromais finansiniais įnašais į bendrą Europos Sąjungos biudžetą,
            
         PRIĖMĖ ŠĮ SPRENDIMĄ:
   1 straipsnis
   Su HFR veikimu susijusi papildoma mokslinių tyrimų programa (toliau – programa), kurios tikslai yra išdėstyti I priede, patvirtinama ketveriems metams, šį laikotarpį pradedant skaičiuoti nuo 2012 m. sausio 1 d.
   2 straipsnis
   Programos vykdymo išlaidos (numatyta, kad jos sudarys 31 400 000 EUR) finansuojamos vien tik Nyderlandų, Prancūzijos ir Belgijos įnašais. II priede nurodoma, kaip ši suma paskirstoma. Šis įnašas laikomas asignuotosiomis pajamomis pagal Tarybos reglamento (EB, Euratomas) Nr. 1605/2002 (3) 18 straipsnio 2 dalį.
   3 straipsnis
   1.   Už programos valdymą yra atsakinga Komisija. Šiuo tikslu ji naudojasi Jungtinio tyrimų centro paslaugomis.
   2.   Jungtinio tyrimų centro valdyba informuojama apie programos įgyvendinimą.
   4 straipsnis
   Komisija pateikia Europos Parlamentui ir Tarybai šio sprendimo įgyvendinimo laikotarpio vidurio ir galutinę ataskaitas.
   5 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2012 m. sausio 1 d.
   6 straipsnis
   Šis sprendimas skirtas valstybėms narėms.
   
      Priimta Briuselyje 2012 m. lapkričio 13 d.
      
         
            Tarybos vardu
         
         
            Pirmininkas
         
         V. SHIARLY
      
   
   
      (1)  2012 m. vasario 17 d. įvykusio Mokslo ir technikos komiteto posėdžio protokolas.
   
      (2)  OL L 132, 2009 5 29, p. 13.
   
      (3)  OL L 248, 2002 9 16, p. 1.
   
      I PRIEDAS
      
         MOKSLINIAI IR TECHNINIAI TIKSLAI
      
      Pagrindiniai programos tikslai:
      
                  1.
               
               
                  Užtikrinti saugų ir patikimą HFR veikimą siekiant užtikrinti neutronų srauto tiekimą eksperimentiniais tikslais.
               
            
                  2.
               
               
                  Leisti mokslinių tyrimų institutams efektyviai naudoti HFR įvairioms reikmėms: branduolinių reaktorių saugai gerinti, sveikatos apsaugai (įskaitant medicininių izotopų kūrimą), branduolių sintezei, fundamentaliesiems moksliniams tyrimams bei mokymams ir atliekų tvarkymui (įskaitant galimybę tirti Europai svarbių reaktorių sistemų branduolinio kuro saugą).
               
            
   
      II PRIEDAS
      
         ĮNAŠŲ PASKIRSTYMAS
      
      Programa finansuojama Nyderlandų, Prancūzijos ir Belgijos įnašais.
      Įnašai paskirstomi taip:
      
                   
               
               
                  Nyderlandai – 29 000 000 EUR,
               
            
                   
               
               
                  Prancūzija – 1 200 000 EUR,
               
            
                   
               
               
                  Belgija – 1 200 000 EUR,
               
            
                   
               
               
                  Iš viso – 31 400 000 EUR.
               
            Įnašai daromi į bendrąjį Europos Sąjungos biudžetą ir skiriami šiai programai.
      Minėti įnašai yra nekintami ir, kintant reaktoriaus veikimo, techninės priežiūros ir sustabdymo išlaidoms, neperžiūrimi.